Vyxymaika

Vyxymaika edo vyximaika (, ) kotoizko elastikoa da, Bielorrusiako brodatu tradizionalekin edo haien imitazioarekin apaindutakoa. 2014an sortu zen Bielorrusiako kultura nazionalarekiko interesaren gorakadari esker.

 Etimologia 
Vyxymaika hitza vyxyvanka (; , 'alkandora brodatua') eta maika (майка, 'elastikoa') hitzetatik dator. Vintsuk Viatxorka hizkuntzalariaren arabera, 2014ko urteko hitza bihurtu zen Bielorrusian.

 Historia 
2014ko apirilean, Symbal.by markak lehen vyxymaika ekoitzi zuen. Lehenengo laginetarako, Paval Xut bielorrusiar programatzaileak sortutako diseinu bat erabili zen.

2016ko martxoan, Mark Formelle bielorrusiar arropa-enpresak Vyshyvankees diseinua gehitu zion 2016ko udaberri eta udako arropa bildumari, eredu herrikoiaren hainbat aldaera erabiliz. Ordurako, Symbal.by-k 15.000 vyxymaika saldu zituen jada.

2016ko martxoaren 18an, Art Siadziba kultur guneak Art Siadziba Forum edo Vyxymaikaren Eguna jaialdia antolatu zuen Minskeko Loft klubean.

2016ko maiatzean, Bielorrusiar Errepublikako Gazte Batasunak vyxymaiken diseinuaren beste bertsio bat aurkeztu zuen.

2016ko maiatzean, Aliaksandr Lukaxenka eta haren seme Mikalai jendaurrean agertu ziren vyxymaikak jantzita, traktore batean belarra mozten ari zirela.

 Kritikak 
Pavel Belavus Art Siadziba kultur gunearen sortzaile eta zuzendari ohiaren esanetan, vyxymaika «ekintza ona» zen Bielorrusiako eskulanak ezagutarazteko arloan. Julia Txynkviaokvu diseinatzaileak eta Alena Liaxkevitx kazetariak ere ondo hartu zuten.

Barys Xtxuka ikertzailearen ustez, vyxyvanka atributu ideologiko moduko bat bihurtu da Bielorrusian. Aliaksandr Dexkavets Universal Press enpresako zuzendari nagusiak vyxymaiken moda Ukrainako vyxyvanka alkandoren modaren kopia bat baino ez zela esan zuen. Mikhal Anempadystau diseinatzaile, artista grafiko, argazkilari, poeta, itzultzaile eta kazetariak vyxymaikari «masa-kulturan sartutako errore sistemiko» deitu zion.

 Erreferentziak 

 Kanpo estekak 

Kategoria:Bielorrusiako jantziak
Kategoria:Bielorrusierazko hitzak eta esaldiak